CELEX: 62013CA0453
Language: ro
Date: 2014-10-16 00:00:00
Title: Cauza C-453/13: Hotărârea Curții (Camera a zecea) din 16 octombrie 2014 (cerere de decizie preliminară formulată de High Court of Justice (England & Wales), Queen's Bench Division (Administrative Court) – Regatul Unit) – The Queen, la cererea: Newby Foods Ltd/Food Standards Agency [Protecția sănătății — Regulamentul (CE) nr. 853/2004 — Norme de igienă aplicabile alimentelor de origine animală — Anexa I punctele 1.14 și 1.15 — Noțiunile „carne separată mecanic” și „preparate din carne”  — Regulamentul (CE) nr. 999/2001 — Prevenirea, controlul și eradicarea anumitor forme transmisibile de encefalopatie spongiformă — Protecția consumatorilor — Directiva 2000/13/CE — Etichetarea și prezentarea produselor alimentare]

22.12.2014   
            
            
               RO
            
            
               Jurnalul Oficial al Uniunii Europene
            
            
               C 462/9
            
         Hotărârea Curții (Camera a zecea) din 16 octombrie 2014 (cerere de decizie preliminară formulată de High Court of Justice (England & Wales), Queen's Bench Division (Administrative Court) – Regatul Unit) – The Queen, la cererea: Newby Foods Ltd/Food Standards Agency
   (Cauza C-453/13) (1)
   
   ([Protecția sănătății - Regulamentul (CE) nr. 853/2004 - Norme de igienă aplicabile alimentelor de origine animală - Anexa I punctele 1.14 și 1.15 - Noțiunile „carne separată mecanic” și „preparate din carne” - Regulamentul (CE) nr. 999/2001 - Prevenirea, controlul și eradicarea anumitor forme transmisibile de encefalopatie spongiformă - Protecția consumatorilor - Directiva 2000/13/CE - Etichetarea și prezentarea produselor alimentare])
   (2014/C 462/15)
   Limba de procedură: engleza
   
      Instanța de trimitere
   
   High Court of Justice (England & Wales), Queen's Bench Division (Administrative Court)
   
      Părțile din procedura principală
   
   
      Reclamantă: The Queen, la cererea: Newby Foods Ltd
   
      Pârâtă: Food Standards Agency
   
      Dispozitivul
   
   Punctele 1.14 și 1.15 din anexa I la Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală trebuie interpretate în sensul că produsul obținut prin îndepărtarea mecanică a cărnii de pe oasele acoperite de carne după dezosare sau de pe carcasele de păsări trebuie să fie calificat drept „carne separată mecanic” în sensul punctului 1.14 menționat din moment ce procedeul utilizat determină o distrugere sau o modificare a structurii fibroase a mușchilor mai mare decât cea strict localizată la locul unei decupări, independent de faptul că tehnica utilizată nu alterează structura oaselor folosite. Un astfel de produs nu poate fi calificat drept „preparate din carne” în sensul punctului 1.15 menționat.
   
      (1)  JO C 344, 23.11.2013.